钦定古今图书集成/明伦汇编/氏族典/第027卷 > 《廖用贤尚友录》 > 熊远
## 钦定古今图书集成/明伦汇编/氏族典/第027卷 > 《廖用贤尚友录》 > 熊远

按《晋书熊远传》：“远字孝文，豫章南昌人也。有志尚。县召为功曹，不起，强与衣帻，扶之使谒十馀日，荐于郡，
由是辟为文学掾。远固请留县，太守察远孝廉，不行。
后太守夏静辟为功曹，州辟主簿、别驾。举秀才，除监
军华轶司马，领武昌太守，宁远护军。元帝作相，列为
主簿。时传北陵被发，帝将举哀，远言应，遣使摄河南
尹，按行审问，即宜命将至洛，修复园陵，讨除逆类。”属
有杜弢之难，不能从。建兴初，正旦将作，乐远谏，元帝
纳之。转丞相参军，累迁太子中庶子、尚书左丞、散骑
常侍，帝每叹其忠公。及中兴建，转御史中丞。时尚书
刁协用事，尚书郎卢𬘭遇协不回，协令捽，𬘭堕马，远
奏免协官。累迁侍中，出补会稽内史。时王敦作逆，加
“远将军”，距而不受。敦至石头，讽朝廷征还，乃拜太常
卿，加散骑常侍。敦深惮其正而有谋，引为长史。数月
病卒。